CELEX: 62021CN0452
Language: hr
Date: 2021-07-21 00:00:00
Title: Predmet C-452/21: Zahtjev za prethodnu odluku koji je 21. srpnja 2021. uputio Sąd Okręgowy w Warszawie (Poljska) – J.K., B.K./ Državno poduzeće X

17.1.2022   
            
            
               HR
            
            
               Službeni list Europske unije
            
            
               C 24/11
            
         
      Zahtjev za prethodnu odluku koji je 21. srpnja 2021. uputio Sąd Okręgowy w Warszawie (Poljska) – J.K., B.K./ Državno poduzeće X
      (Predmet C-452/21)
      (2022/C 24/15)
      Jezik postupka: poljski
      
         Sud koji je uputio zahtjev
      
      Sąd Okręgowy w Warszawie
      
         Stranke glavnog postupka
      
      
         Tužitelji: J.K., B.K.
      
         Tuženik: Državno poduzeće X
      
         Prethodna pitanja
      
      Treba li članak 191. stavke 1. i 2. Ugovora o funkcioniranju Europske unije, članke 7., 17. i 37. Povelje Europske unije o temeljnim pravima u vezi s člankom 1. stavkom 1. i člancima 2. 8. i 9. Direktive 2002/49/EZ Europskog parlamenta i Vijeća od 25. lipnja 2002. o procjeni i upravljanju bukom iz okoliša (1) tumačiti na način da im se protivi tumačenje [odredbe] nacionalnog prava, odnosno članka 129. stavka 4. Ustawe z dnia 27 kwietnia 2001 r. – Prawo ochrony środowiska (Zakon o zaštiti okoliša od 27. travnja 2001.), kojim se predviđa prekluzivni rok od tri godine za ostvarivanje zahtjeva u vezi s ograničenjem načina korištenja nekretnine, čime se sprečava vlasnike nekretnina koje su dio područja ograničenog korištenja povezanog s radom zračne luke da ostvare naknadu štete za smanjenje vrijednosti nekretnine i pokriju troškove zvučne obnove kao što je to slučaj u ovom predmetu?
      
         (1)  SL.2002., L 189, str. 12. (SL, posebno izdanje na hrvatskom jeziku, poglavlje 15., svezak 31., str. 28.)